APSTIPRINĀTS

ar VAS “Latvijas dzelzceļš”

Valdes priekšsēdētāja

01.09.2025.

rīkojumu Nr.D-1.14/138-2025

**Kravu pārvadājumu apjomu plānu saskaņošanas noteikumi**

1. **Termini**
   1. **LDz** – valsts akciju sabiedrība “Latvijas dzelzceļš”;
   2. **LDz speciālists** – valsts akciju sabiedrības “Latvijas dzelzceļš” plānošanas un pārvadājumu saskaņošanas speciālists;
   3. **Padome** – Sadraudzības dalībvalstu dzelzceļa transporta padome (oriģinālais nosaukums – Совет по железнодорожному транспорту государств – участников Содружества);
   4. **Direkcija** – Sadraudzības dalībvalstu dzelzceļa transporta padomes izpildinstitūcija, kurā koordinē kravu pārvadājumu plānu saskaņošanu, veicot pārvadājumus pa NVS valstu, Gruzijas, Latvijas, Lietuvas, Igaunijas dzelzceļiem;
   5. **dzelzceļa administrācija** – Sadraudzības dalībvalstu dzelzceļa transporta padomes loceklis;
   6. **MESPLAN** – Automatizēta kravu pārvadājumu plānošanas sistēma starptautiskajā satiksmē;
   7. **MESPLAN pieteikums** – GU 12 formas pieteikums kravu pārvadājumu apjoma saskaņošanai starptautiskajā satiksmē, kuru LDz saņem no MESPLAN;
   8. **pieteicējs** – kravas nosūtītājs, kravas saņēmējs, pārvadātājs;
   9. **pieteikums** – pieteicēja rakstveida dokuments, kas tiek noformēts pēc LDz noteiktas formas un kuru pieteicējs iesniedz LDz plānoto kravas pārvadājumu apjoma saskaņošanai;
   10. **pamatplāns** – saskaņotais kravu apjomu plāns uz nākamo mēnesi;
   11. **papildplāns** – saskaņotais kravu apjomu plāns, kas papildus pamatplānam veidojas, saņemot pieteikumu plānojama mēneša laikā;
   12. **konvencija** – izsludinātais pārvadājumu ierobežojums, ar kuru tiek laicīgi aizliegts veikt pārvadājumus, piemēram, pārvadāt konkrētu kravu (kravas veidu) vai tukšos vagonus, slēgt pārvadājumu līgumu ar konkrēto kravas nosūtītāju vai saņēmēju, vai veikt pārvadājumus no/uz konkrētu dzelzceļa staciju, vai no/uz konkrētu dzelzceļu; konvenciju izsludina Direkcija, pamatojoties uz dzelzceļa administrācijas pieteikumu, saskaņā ar Padomes normatīvo dokumentu prasībām;
   13. **sankcijas** - atbilstoši starptautiskajām tiesībām attiecībā uz sankciju subjektu noteiktie ierobežojumi, kurus pieņēmusi Apvienoto Nāciju Organizācija vai Eiropas Savienība, vai cita starptautiskā organizācija, kuras dalībvalsts ir Latvija, un kuri ir tieši piemērojami vai ieviesti Latvijā atbilstoši Starptautisko un Latvijas Republikas nacionālo sankciju likumā (likums) noteiktajai kārtībai un atbilstoši Latvijas Republikas normatīvajiem aktiem un starptautiskajām tiesībām attiecībā uz sankciju subjektu noteikti ierobežojumi, kurus likumā paredzētajā kārtībā noteicis Ministru kabinets.
2. **Vispārīgie noteikumi**
   1. Kravu pārvadājumu apjomu plānu saskaņošanas noteikumi (turpmāk – Noteikumi) nosaka pamatplānu un papildplānu saskaņošanas kārtību starptautisko un iekšzemes dzelzceļa pārvadājumu organizēšanai, izmantojot LDz pārvaldījumā esošo publiskās lietošanas dzelzceļa infrastruktūru. Noteikumi ir sasitoši LDz darbiniekiem, pārvadātājiem, kravas nosūtītājiem un saņēmējiem.
   2. Noteikumi izstrādāti, pamatojoties uz Dzelzceļa likumu, Dzelzceļa pārvadājumu likumu, un citiem saistošiem Latvijas Republikas tiesību aktiem, LDz spēkā esošiem normatīviem, normatīvi tehniskajiem dokumentiem, un ievērojot šādu Padomes dokumentu prasības:
      1. Kravu pārvadājumu plānošanas kārtība Neatkarīgo Valstu Savienības dalībvalstu, Gruzijas, Latvijas Republikas, Lietuvas Republikas, Igaunijas Republikas dzelzceļiem (oriģinālais nosaukums - Порядок планирования перевозок грузов железными дорогами государств-участников Содружества Независимых Государств, Грузии, Латвийской Республики, Литовской Республики, Эстонской Республики), apstiprināta 18.-19.10.2001. Padomes 30. sēdē;
      2. Noteikumi par citu valstu īpašuma kravas vagonu ekspluatāciju, numuru uzskaiti un norēķiniem par to lietošanu (oriģinālais nosaukums – Правила эксплуатации, пономерного учета и расчетов за пользование грузовыми вагонами собственности других государств), apstiprināti dzelzceļa administrāciju pilnvaroto pārstāvju 24.05.1996. sēdē, ar grozījumiem;
      3. Pamatplāna pieteikumu pieņemšanas IVC ŽA un nodošanas ŽA tehnoloģiskā karte (Технологическая карта приёма в ИВЦ ЖА и передачи на ЖА заявок основного плана), apstiprināta dzelzceļa administrāciju pilnvaroto pārstāvju 2013.gada 13.-15.februāra sēdē.
   3. Noteikumu spēkā esošā redakcija ir publicēta LDz tīmekļa vietnē www.ldz.lv.
   4. LDz, ņemot vērā LDz pārvaldījumā esošo dzelzceļa infrastruktūras jaudu, spēkā esošo vilcienu formēšanas plānu, ar Direkcijas starpniecību veic kravu pienākšanas un nosūtīšanas apjomu saskaņošanu ar dzelzceļa administrācijām, ka arī iekšzemes pārvadājumu plānu saskaņošanu.
   5. Lai veiktu starptautisko un iekšzemes kravu pārvadājumu apjoma plānošanu, pieteicējs iesniedz attiecīgo pieteikumu LDz, nosūtot uz Noteikumos norādīto e-pasta adresi. Pieteikumu formas ir publicētas LDz tīmekļa vietnē [www.ldz.lv](http://www.ldz.lv).
   6. Pieteikumu **starptautisko** kravu pārvadājumu apjoma saskaņošanai pieteicējs iesniedz LDz ne vēlāk kā:

- **20 dienas** pirms plānotā mēneša sākuma - pamatplānam;

- **10 dienas** pirms plānotā pārvadājuma - papildplānam;

- **20 dienas** pirms plānotā pārvadājuma - papildplānam,ja plānotais kravu pārvadājumu maršruts neatbilst Kravas vilcienu formēšanas plānam sakarā ar īpašiem pārvadāšanas nosacījumiem.

2.7. LDz izskata pieteikumu starptautisko kravu pārvadājumu apjoma saskaņošanai un informē pieteicēju par saskaņošanas rezultātiem pirms plānojamā mēneša sākuma, bet papildplānam - ne vēlāk kā **3 dienas pirms** plānotā pārvadājuma.

* 1. Pieteikumu **iekšzemes** kravu pārvadājumu apjoma saskaņošanai pieteicējs iesniedz LDz ne vēlāk kā **5 dienas** pirms plānotā pārvadājuma. LDz izskata pieteikumu un informē pieteicēju par saskaņošanas rezultātiem ne vēlāk kā **3 dienas pirms** plānotā pārvadājuma.
  2. Pieteicēji ir pilnībā atbildīgi par LDz iesniegtās informācijas, uz kuras pamata LDz veic kravu pārvadājumu apjoma plānu saskaņošanu, ticamību un atbilstību faktiskajiem apstākļiem, kā arī ir atbildīgi par jebkādām sekām, kādas var iestāties, ja tiek konstatēts kāds no zemāk minētiem faktiem:

- ir sniegta nepilnīga vai nepatiesa informācija;

- pret kravu, kravas saņēmēju vai nosūtītāju ir noteiktas sankcijas;

- krava, kravas saņēmējs vai nosūtītājs ir pakļauti konvencijai.

* 1. LDz ir tiesības, bet nav pienākuma pārbaudīt pieteicēja sniegto informāciju. Ja tiek atklāts, ka pieteikumā ir nepatiesa informācija par kravu vai ritošo sastāvu raksturojumu, neņemti vērā konvencijas vai citi spēkā esošie ierobežojumi utt, LDz nesaskaņo kravu pārvadājumu apjoma plānu.

1. **Starptautisko kravu pārvadājumu apjomu plāna saskaņošana**
   1. **Kravu ievešanai Latvijas Republikā:**
      1. LDz speciālists, saņemot MESPLAN pieteikumu, nosūta to saskaņošanai uz e-pasta adresi pieteikumā norādītajam kravas saņēmējam, ievērojot termiņus, kas norādīti Noteikumu 2.6. punktā, atkarībā no plāna veida (pamatplāns vai papildplāns);
      2. Kravas saņēmējs pārbauda MESPLAN pieteikumu: t.sk, kā arī veic sankciju vai konvenciju atbilstības pārbaudi. Pieteikumam jābūt saskaņotam ar pārvadātāju (pārvadātājiem), kurš veiks kravas pārvadājumu saskaņā ar dzelzceļa pavadzīmes datiem. Pēc MESPLAN pieteikuma izskatīšanas un saskaņošanas kravas saņēmējs nosūta LDz uz e-pasta adresi [mesplan@ldz.lv](mailto:mesplan@ldz.lv) pieteikumu kravu ievešanai Latvijas Republikā;
      3. LDz speciālists, izskatot 3.1.2.punkta minēto kravas saņēmēja pieteikumu kravu ievešanai Latvijas Republikā, veic tā apstrādi MESPLAN un informē kravas saņēmēju par kravas apjoma saskaņošanu vai atteikumu.
      4. Ja kravas saņēmēja pieteikumu kravu ievešanai Latvijas Republikā LDz nesaņems **8 (astoņas) dienas** pirms plānotā mēneša sākuma, kravu pārvadājuma apjoms netiks saskaņots.
      5. Starptautisko kravu pārvadājumu apjomu saskaņošanu kravu ievešanai Latvijas Republikā no Eiropas Savienības un Ukrainas veic plānotā mēneša laikā.

Pieteikumā jābūt informācija par pārvadājuma maršrutu un visu pārvadājumā iesaistīto pārvadātāju saskaņošanu.

LDz speciālists, saņemot pieteikumu, nosūta to saskaņošanai pieteikumā norādītajam kravas saņēmējam uz e-pasta adresi.

Kravas saņēmējs pārbauda pieteikumu, saskaņo to ar pārvadātāju, kas veiks pārvadājumu LDz infrastruktūrā, un nosūta LDz uz e-pasta adresi mesplan@ldz.lv.

LDz speciālists, saņemot kravas saņēmēja saskaņoto pieteikumu, veic pieteikuma datu pārbaudi un informē pieteicēju un kravas saņēmēju par kravas apjoma saskaņošanas rezultātu.

* 1. **Kravu nosūtīšanai no Latvijas Republikas:**
     1. Pieteicējs (kravas nosūtītājs vai pārvadātājs) iesniedz LDz pieteikumu kravu nosūtīšanai no Latvijas Republikas, nosūtot to uz e-pasta adresi [plans@ldz.lv](mailto:plans@ldz.lv), ievērojot termiņus, kas norādīti Noteikumu 2.6. punktā, atkarībā no plāna veida (pamatplāns vai papildplāns). Kravas nosūtītāja pieteikumam jābūt saskaņotam ar pārvadātāju (pārvadātājiem), kurš veiks kravas pārvadājumu saskaņā ar dzelzceļa pavadzīmes datiem. Ja kravas iekraušanai un pārvadājumu veikšanai vagonu (konteineru) piešķir pārvadātājs, pieteikumam jāpievieno pārvadātāja apliecinājums nodrošināt nepieciešamo vagonu (konteineru) skaitu;
     2. LDz speciālists pārbauda 3.2.1.punkta minēto pieteikumu kravu nosūtīšanai no Latvijas Republikas un ievada to MESPLAN tālākai saskaņošanai ar dzelzceļa administrācijām;
     3. Pēc kravu apjoma plāna (pilnā apjomā vai daļēji) saskaņošanas ar dzelzceļa administrācijām, LDz speciālists nosūta saskaņoto plānu kravas nosūtītājam, attiecīgās stacijas priekšniekam un visiem pārvadātājiem, kuri veiks pārvadājumus Latvijas Republikas teritorijā. LDz speciālists informē kravas nosūtītāju un pārvadātāju arī par atteikumu veikt plāna saskaņošanu, nosūtot informāciju uz pieteikumā norādīto e-pasta adresi, norādot atteikuma iemeslu.
     4. Starptautisko kravu pārvadājumu apjomu saskaņošanu kravu izvešanai no Latvijas Republikas Eiropas Savienības ietvaros veic plānotā mēneša laikā.
     5. Pieteicējs (kravas nosūtītājs vai pārvadātājs) iesniedz LDz pieteikumu kravu nosūtīšanai no Latvijas Republikas uz Eiropas Savienību un Ukrainu, nosūtot to uz e-pasta adresi [plans@ldz.lv](mailto:plans@ldz.lv). Pieteikumam jābūt saskaņotam ar pārvadātāju (pārvadātājiem), kurš veiks kravas pārvadājumu saskaņā ar dzelzceļa pavadzīmes datiem.

LDz speciālists, saņemot pieteikumu kravu pārvadājumu apjomu saskaņošanai, nosūta to uz e-pasta adresi pieteikumā norādītajam kravas saņēmējam un visiem pārvadātājiem, kas veiks pārvadājumu visā pārvadājumu maršrutā, saskaņošanai.

LDz speciālists, saņemot saskaņojumu no kravas saņēmēja un visiem pārvadātājiem, veic pieteikuma datu pārbaudi un informē par saskaņoto plānu kravas nosūtītāju, nosūtīšanas stacijas priekšnieku un pārvadātājus, kuri veiks šo pārvadājumu Latvijas Republikas teritorijā.

**3.3. Kravu pārvadāšanai pa Latvijas Republikas teritorijas tranzītā:**

3.3.1. LDz speciālists, saņemot MESPLAN pieteikumu, ievērojot termiņus, kas norādīti Noteikumu 2.6. punktā, atkarībā no plāna veida (pamatplāns vai papildplāns), nosūta to saskaņošanai pārvadātājam (pārvadātājiem), kurš MESPLAN pieteikumā norādīts kā pārvadātājs, kas nodrošina pieteikto kravu pārvadāšanu Latvijas Republikas teritorijā. Ja pārvadātājs nav norādīts MESPLAN pieteikumā, LDz speciālists nosūta MESPLAN pieteikumu kravas saņēmēja vai nosūtītāja pārstāvim (maksātajam Nolīguma par starptautisko dzelzceļa kravas satiksmi (SMGS) 31.panta izpratnē);

3.3.2. LDz speciālists pēc MESPLAN pieteikuma saskaņošanas veic to apstrādi MESPLAN un informē pārvadātāju.

1. **Iekšzemes kravu pārvadājumu apjoma plāna saskaņošana**
   1. Pieteicējs iesniedz LDz pieteikumu iekšzemes kravu pārvadājumu apjoma saskaņošanai, nosūtot to uz e-pasta adresi [plans@ldz.lv](mailto:plans@ldz.lv), ievērojot termiņus, kas norādīti 2.8.punktā.
   2. Pieteikumam iepriekš jābūt saskaņotam ar kravas nosūtītāju, pārvadātāju (pārvadātājiem) un kravas saņēmēju. Ja vagonus (konteinerus) kravas iekraušanai un pārvadājuma veikšanai piešķir pārvadātājs, pieteikumam jāpievieno pārvadātāja apliecinājums par nepieciešamo vagonu (konteineru) skaita nodrošinājumu.
   3. LDz speciālists pārbauda pieteikumu, saskaņo un nosūta to attiecīgās stacijas priekšniekam, kravas nosūtītājam un pārvadātājam ar atzīmi par saskaņošanu vai par atteikumu veikt plāna saskaņošanu, norādot atteikuma iemeslu.
2. **Konvencijas** **izsludināšana**
   1. Saskaņā ar Padomes normatīvo dokumentu prasībām, Direkcija, saņemot dzelzceļa administrācijas pieprasījumu, izskata to, pieņem lēmumu un noteiktajā termiņā[[1]](#footnote-1) nosūta citām dzelzceļa administrācijām paziņojumus par konvencijas ieviešanu.
   2. Kravas saņēmējam vai pārvadātājam ir tiesības pieteikt konvencijas izsludināšanu. Pieprasījumu par konvencijas izsludināšanu (brīva formā) pieteicējs iesniedz LDz ne vēlāk kā 5 kalendārās dienas iepriekš, norādot konvencijas pieteikšanai nepieciešamo informāciju. LDz, saņemot pieprasījumu, pārbauda tā pamatojumu un, ja pieprasījums ir pamatots izdarot secinājumu par pamatojuma esamību, nosūta to Direkcijai turpmākai rīcībai.
   3. Ja LDz saņem no Direkcijas informāciju par konvencijas izsludināšanu, LDz speciālists informē pārvadātājus par konvencijas saturu, kā arī informē pārvadātājus par konvencijas pilnīgu vai daļēju atcelšanu.
   4. Saņemot informāciju no LDz par konvencijas izsludināšanu vai tās pilnīgu vai daļēju atcelšanu, pārvadātājiem ir pienākums informēt savus klientus (kravas nosūtītājus un saņēmējus) par konvencijas saturu, konvencijas darbības termiņu, kā arī par konvencijas pilnīgu vai daļēju atcelšanu.

Valdes priekšsēdētājs A.Grinbergs

1. *4 dienas pirms konvencijas spēkā stāšanās - saskaņā ar spēkā esošiem noteikumiem uz 01.03.2022.* *4.1. Izņēmums ir konvencijas, kas tiek izsludinātas nepārvaramās varas (force majeure) apstākļu vai valsts institūciju lēmumu dēļ, tas stājas spēkā paziņojuma nodošanas brīdī.* [↑](#footnote-ref-1)